Presuda Općeg suda od 11. rujna 2014. – Komisija protiv ID FOS Research
(Predmet T-170/08)1
(„Arbitražna klauzula – Ugovori o financijskoj potpori u okviru projekata u području industrijskih tehnologija i tehnologija materijala – Povrat dijela isplaćenih iznosa – Zatezne kamate“)
Jezik postupka: nizozemski
Stranke
Tužitelj: Europska komisija (zastupnici: R. Lyal i W. Roels, agenti)
Tuženik: ID Fiber Optic Sensing Research (ID FOS Research) (Mol, Belgija) (zastupnici: u početku P. Walravens i J. De Wachter, kasnije P. Walravens i C. Lebon, odvjetnici)
Predmet
Tužba podnesena na temelju članka 272. UFEU-a kojom se zahtijeva povrat dijela iznosa, uvećanog za zatezne kamate, koji je Komisija platila u ispunjenju ugovora br. BRPR-CT-95-0099 sklopljenog u okviru posebnog programa istraživanja i tehnološkog razvoja, u koji program su uključene demonstracijske aktivnosti, u području industrijskih tehnologija i tehnologija materijala (Brite-Euram III).
Izreka
Nalaže se ID Fiber Optic Sensing Research (ID FOS Research) da Europskoj komisiji isplati iznos od 21.599,26 EUR, uvećan za zatezne kamate:po stopi od 4,75 % godišnje počevši od 1. srpnja 2002. do 31. prosinca 2002.;–    po stopi od 6,75 % godišnje počevši od 1. siječnja 2003. do dana donošenja ove presude;–    po godišnjoj stopi sukladno zakonu Engleske i Welsa, trenutno članku 17. Judgment Courts Acta, 1838, u skladu s njegovim izmjenama, koja stopa može doseći najviše 6,75% godišnje počevši od dana donošenja ove presude do potpunog ispunjenja duga. ID FOS Research nalaže se snošenje troškova.